અહીં હાર્દિક પટેલે કહ્યું હતું કે, સંમતિ વિના જમીનમાં વીજળીના થાંભલા લગાવવામાં આવ્યા છે. ખેડૂતો ચિંતાતુર છે. ખેડૂતોની જમીન જતી હોય ત્યારે ટેલિકોમ કંપની તેમને ભાડું આપે છે. તે જ રીતે જેટકો તરફથી પણ ખેડૂતોને માસિક 5થી 7 હજાર રૂપિયાનું ભાડુ મળવું જોઇએ. જો લડત નહીં આપીએ તો ભવિષ્યમાં આવી વીજ લાઇનો નંખાતી જ રહેશે. સત્તામાં કોંગ્રેસ હોય કે ભાજપ, આપણા પ્રશ્નોના ઉકેલ માટે આપણે સાથે મળીને લડવું પડશે. કોંગ્રેસ ચોર છે તો ભાજપ મહાચોર છે. આપણા હિતોનું રક્ષણ ન કરે એ પક્ષ આપણા કામનો નથી. ભાજપ એટલે બળાત્કારી જનતા પાર્ટી, આગામી ચૂંટણીમાં ભાજપને માત આપવા માટે વિકાસ ગાંડો થયો છે જેવા સૂત્રો યાદ રાખવા પડશે.